text: Heidi bryder ud af sorgen
  16 november 2012 kl. 15.32
  Heidi Mensel vil fortælle verden, at hun er tilbage igen. Hun mistede 24. marts sin tilkomne mand, der omkom ved en flyulykke på sin polterabend.
  Fredag aften er hun vært ved en smykke-event på Koldinghus.
  - Intet har været normalt siden 24. marts, men nu vil jeg vise, at jeg er tilbage og kæmper for at få hverdagen op at køre igen, siger Heidi Mensel, der er indehaver af Guldsmed Mensel i Kolding Storcenter.
  Hun har oplevet, at gamle kunder har haft svært ved at tale med hende efter ulykken.
  - Der har været en berøringsangst eller en barriere, og den vil jer gerne overvinde, understreger Heidi Mensel.
  Hun fortæller, at der har været rygter om hendes butik skulle lukke.
  - Jeg kan også se, at antallet af besøgende i butikken er faldet, oplyser hun.
  
  Sorgen
  Pia Glavind har oprettet hjælpeorganisationen Livline i Sorgen. Hun oplyser, at det er et stort problem for efterladte, at omgivelserne trækker sig.
  - Andre mennesker har svært ved at få et naturligt forhold til efterladte, og det betyder, at de går alene med deres sorg og har svært ved at komme videre, siger Pia Glavind, der er formand for Livline i Sorgen.
  Organisationens hjemmeside.
  